rejauldu/bengali-wikipedia huggingface dataset:
মুহাম্মদ আখতার ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবিদের একজন।  নিজগৃহে মুক্তিযোদ্ধাদের আশ্রয় দেয়ার কারণে তিনি রাজাকার-আলবদরদের রোষানলে পড়েন। সত্তরের দশকে তখনকার পূর্ব পাকিস্তানে ললনা নামে নারীদের একটি সাপ্তাহিক পত্রিকা প্রচলিত ছিল। মুহাম্মদ আখতার ছিলেন এই পত্রিকার কর্মাধ্যক্ষ।   জন্ম ও কর্মজীবন  মুহাম্মদ আখতারের জন্ম টাঙ্গাইলের ধনবাড়ি গ্রামে ১৯৪০ সালের ১৯ জানুয়ারি। বাবা হাফেজ মীর মো. হাসান। ১৯৫৭ সালে তার স্কুলশিক্ষা সম্পন্ন হয় টাঙ্গাইলে। এরপর ময়মনসিংহের আনন্দমোহন কলেজে তিনি কিছুদিন পড়াশোনা করেন। ষাট দশকের মাঝামাঝি ঢাকায় এসে তিনি সাংবাদিকতা, বিশেষ করে মুদ্রণশিল্পের সঙ্গে ঘনিষ্ঠভাবে যুক্ত হন।এরপরে যোগ দেন দৈনিক ইত্তেফাকে, সংশোধনী বিভাগে। বাংলা বর্ণমালার সংস্কার নিয়ে বেশ কয়েকটি নিবন্ধ লেখেন তিনি। তিনি রেডিও পাকিস্তানের এলান পত্রিকার প্রকাশনার সঙ্গে যুক্ত হন। পরে তিনি ইস্টার্ন প্রিন্টিং অ্যান্ড প্যাকেজেস লিমিটেডে যোগ দেন। এখান থেকেই প্রকাশিত হতো সাপ্তাহিক ললনা।   মুক্তিযুদ্ধে ভূমিকা  মুহাম্মদ আখতার ঢাকার পুরানা পল্টনের একটি বাড়িতে বসবাস করতেন। সেখান থেকে পৃথিবী নামে একটি পত্রিকা প্রকাশনা করতেন তিনি। যদিও মুক্তিযুদ্ধে পত্রিকাটির স্বাধীনতাবিরোধী ভূমিকা ছিল। পত্রিকার সঙ্গে জড়িত বেশির ভাগ ছিল পাকিস্তান সেনাবাহিনীর সহযোগী আলবদর বাহিনীর সদস্য। মুক্তিযুদ্ধের সময় তার বাসায় মুক্তিযোদ্ধারা আশ্রয় নিতেন। অনেককে তিনি প্রথমে নিজের বাসায় রেখে পরে কুমিল্লার রামচন্দ্রপুরের পথে আগরতলা যাবার পথ-ঘাট চিনিয়ে দিতেন। একাত্তরের ১৪ ডিসেম্বর প্রগতিশীল ও স্বাধীনতাপ্রিয় মুহাম্মদ আখতারকে তার বাসা থেকে আলবদররা ধরে নিয়ে যায়। ১৮ ডিসেম্বর রায়ের বাজার বধ্যভূমিতে আরও অনেকের সঙ্গে তার বিকৃত মরদেহ পাওয়া যায়।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
thumb|300px|ভারত সরকার টাঁকশাল, কলকাতা ভারত সরকার টাঁকশাল, কলকাতা কলকাতায় অবস্থিত ভারত সরকারের একমাত্র টাঁকশালটির নাম। এটি ভারতের অন্যতম প্রাচীন টাঁকশাল। বর্তমানে কলকাতার আলিপুর অঞ্চলে (অধুনা  নিউ আলিপুরে এই টাঁকশালটি অবস্থিত।  ১৭৫৯-৬০ সালে কলকাতায় প্রথম টাঁকশালটি প্রতিষ্ঠিত হয়। এই সময় এই টাঁকশালের নাম ছিল "ক্যালকাটা মিন্ট"। এখান থেকে মুর্শিদাবাদের নামে মুদ্রা উৎপাদিত হত। তবে এই টাঁকশালটি ঠিক কোথায় অবস্থিত ছিল তা জানা যায় না। ১৭৯০ সালে ইংল্যান্ড থেকে আধুনিক যন্ত্রপাতি এনে দ্বিতীয় ক্যালকাটা মিন্ট স্থাপন করা হয়। গিলেট শিপ বিল্ডিং-এ এই টাঁকশালটি অবস্থিত ছিল। ১৮৩৩ সালে স্ট্যাম্প অ্যান্ড স্টেশনারি কমিটি বাড়িটি অধিগ্রহণ করে নেয়। দ্বিতীয় টাঁকশাল থেকেও মুর্শিদাবাদের নামে মুদ্রা উৎপাদিত হত।  ১৮২৪ সালের মার্চ মাসে তৃতীয় টাঁকশালের শিলান্যাস করা হয়। এই টাঁকশালটি চালু হয় ১৮২৯ সালের ১ অগস্ট। ১৮৩৫ সাল অবধি এই টাঁকশাল থেকে মুর্শিদাবাদের নামে মুদ্রা উৎপাদিত হত। স্ট্র্যান্ড রোডে অবস্থিত এই টাঁকশালটির নাম ছিল "ওল্ড সিলভার মিন্ট"। টাঁকশালের সম্মুখভাগটি ছিল গ্রিসের এথেন্স শহরের টেম্পল অফ মিনার্ভা মেডিকার অনুকরণে নির্মিত। ১৮৬০ সালে এই টাঁকশালের উত্তরে কেবলমাত্র তাম্রমুদ্রা উৎপাদনের উদ্দেশ্যে কপার মিন্ট নামে আর একটি সংযোজিত ভবন নির্মিত হয়। সিলভার ও কপার মিন্ট থেকে ব্রোঞ্জ, রৌপ্য ও স্বর্ণমুদ্রা উৎপাদিত হত। এই দুই টাঁকশালের যন্ত্রপাতি সরবরাহ করত ইংল্যান্ডের বার্মিংহাম শহরের বোলটন অ্যান্ট ওয়াট অফ সোহো। মুদ্রা উৎপাদন ছাড়াও ব্রিটিশ যুগের নানা পদকও এই টাঁকশাল থেকে নির্মিত হত। ১৯৫২ সালে এই টাঁকশালটি আলিপুরে উঠে গেলে হয়ে যাওয়ার পর ভবনটি পরিত্যক্ত হয়। বর্তমানে এই ভবনটির সংস্কার করে এখানে একটি জাদুঘর স্থাপনের পরিকল্পনা নেওয়া হয়েছে।  ১৯৩০-এর দশকের শেষভাগে আলিপুরে নতুন টাঁকশাল ভবনের নির্মাণকার্য শুরু হয়। কাজ শেষ হওয়ার কথা ছিল ১৯৪২ সালের গোড়ার দিকে। তবে দ্বিতীয় বিশ্বযুদ্ধ শুরু হলে এই কাজ থমকে যায়। অবশেষে ১৯৫০-এর দশকের গোড়ার দিকে কাজ শেষ হয়। ১৯৫২ সালের ১৯ মার্চ ভারতের তদনীন্তন অর্থমন্ত্রী সি. ডি. দেশমুখ এই নতুন ভবনটির উদ্বোধন করেন। বর্তমানে আলিপুরের এই ভবনটি থেকেই টাঁকশালের কাজকর্ম চলে। টাঁকশালটি বর্তমানে "ভারত সরকার টাঁকশাল, কলকাতা" নামে পরিচিত।   আরও দেখুন   ভারতীয় টাকা  ভারতীয় মুদ্রাব্যবস্থা  ভারত সরকার টাঁকশাল  শালবনী ভারতীয় নোট মুদ্রণ ছাপাখানা  ভারত সরকার টাঁকশাল, মুম্বই   তথ্যসূত্র    বহিঃসংযোগ   India Government Mint, Kolkata  বিষয়শ্রেণী:ভারতের টাঁকশাল বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার অর্থনীতি বিষয়শ্রেণী:১৭৫৭-এ ভারতে প্রতিষ্ঠিত বিষয়শ্রেণী:১৮০৩-এ ভারতে প্রতিষ্ঠিত বিষয়শ্রেণী:মুদ্রাবিদ্যা বিষয়শ্রেণী:নিউ আলিপুর
জিডিপির বা স্থূল অভ্যন্তরীণ উৎপাদনের ঘনত্ব হচ্ছে কোন এলাকার  অর্থনৈতিক কার্যকলাপের একটি পরিমাপ। এটি প্রতি বর্গকিলোমিটারের জিডিপি হিসাবে প্রকাশ করা হয়। আবার কোনও অঞ্চলের জনসংখ্যার ঘনত্ব দ্বারা সেই অঞ্চলের মাথাপিছু জিডিপি গুণ করে হিসাব করা যেতে পারে। অন্যান্য ব্যবহারের মধ্যে এটি অর্থনীতির ভূগোলের প্রভাব প্রদর্শন করে।   এটি অর্থনৈতিক ভূগোল থেকে আলাদা যদিও উভয়েরই কিছু দিকে মিল রয়েছে।   তথ্যসূত্র   বিষয়শ্রেণী:স্থূল অভ্যন্তরীণ উৎপাদন  en:GDP density
থাম্ব|চলক ব্যবহার করে অজানা রাশির মান নির্ণয় থাম্ব|লেখচিত্রে চলকের ব্যবহার (পরাবৃত্তাকার)  গণিতে চলক বা চলরাশি বলতে এমন একটি রাশিকে বোঝায়, যার মান কোনো গাণিতিক সমস্যা বা পরীক্ষণের প্রেক্ষাপটে অজ্ঞাত ও পরিবর্তনশীল এবং এটি কোনো প্রদত্ত সেটের বিভিন্ন মান গ্রহণ করতে পারে। সাধারণত একটিমাত্র বর্ণ দিয়ে একটি চলককে নির্দেশ করা হয়। এর বিপরীতে জ্ঞাত অপরিবর্তনশীল রাশিকে ধ্রুবক বলা হয়। বীজগাণিতিক গণন প্রক্রিয়াতে সংখ্যার পরিবর্তে চলক ব্যবহার করে একটিমাত্র গণনার মাধ্যমে অনেকগুলি সদৃশ গাণিতিক সমস্যার সমাধান করা হয়।  সাধারণত যে পরিমাপযোগ্য রাশিটির মান অজানা ও পরিবর্তনশীল সেটির নামের আদ্যবর্ণটি দিয়ে এর চলকটিকে নির্দেশ করা হয়। যেমন-  দিয়ে energy (শক্তি),  দিয়ে volt (বিভব) ইত্যাদি। তবে সাধারণভাবে , , , , ,  প্রভৃতি বর্ণগুলি ব্যাপকভাবে ব্যবহৃত হয়।  চলক সাধারণত দুই প্রকার যেমন   গুণবাচক চালক ( qualitative variable )  পরিমাণ বাচক চলক (quantitative variable)  যে চলকের মান সংখ্যায় পরিমাপ করা যায় না তবে গুণের ভিত্তিতে দুই বা ততোধিক পরস্পর বর্জনশীল শ্রেণীতে ভাগ করা যায় তাকেই গুণবাচক চলক বলা হয়। যেমন মানুষের গায়ের রং, কর্ম, লিঙ্গ ,মেধা, ধর্ম, রক্তের গ্রুপ ইত্যাদি হল গুণবাচক চলক। গুণবাচক চলকের সাধারন একটি সংজ্ঞা হলো যে চলকের মান সংখ্যায় পরিমাপ করা যায় না, কিন্তু গুণের ভিত্তিতে পরিমাপ করা যায় তাকে গুণবাচক চলক বলা হয়। অপরদিকে পরিমাণ বাচক চলক হলো যা সংখ্যার মাধ্যমে পরিমাপ করা যায়। যেমন ব্যক্তির বয়স, ওজন, উচ্চতার সংখ্যার মধ্যে প্রকাশ করা যায়।  নির্দিষ্ট ধরনের চলকসমূহ চলকের জন্য একই গাণিতিক সূত্রে বিভিন্ন ভূমিকা পালন করা সাধারণ এবং তাদের পার্থক্য করার জন্য বিভিন্ন নাম দেওয়া হয়ে থাকে; যা বিভিন্ন অজ্ঞাত রাশির মানকে নির্দেশ করে। উদাহরণস্বরূপ, সাধারণ ঘন সমীকরণ (general cubic equation) -   একচলবিশিষ্ট দ্বিঘাত সমীকরণের আদর্শ রূপ   এখানে , ,  বাস্তব সংখ্যা এবং   । প্রমাণ {| class="wikitable sortable" |- !  ! যথার্থতা |- |   |- | ⇒   | উভয় পক্ষকে  দ্বারা গুণ করে |- | ⇒   |- | ⇒   •  •   |- | ⇒   •  •  |- | ⇒   •  •  |- |  ⇒   •  •  |- |  ⇒   |  |- |  ⇒   |- |  ⇒   | উভয় পক্ষের বর্গমূল করে |- |  ⇒   |- |  ⇒   |  |- |  ⇒   | উভয়পক্ষে  যোগ করে |- | ⇒   |- |   | উভয় পক্ষকে  দ্বারা ভাগ করে |}  তথ্যসূত্র  বিষয়শ্রেণী:প্রাথমিক গণিত বিষয়শ্রেণী:বীজগণিত বিষয়শ্রেণী:ক্যালকুলাস বিষয়শ্রেণী:অন্বয় (যুক্তিবিজ্ঞান) বিষয়শ্রেণী:গাণিতিক যুক্তিবিজ্ঞান
ইগ্নাসিও "ইনিয়াকি" পেনিয়া সোতোরেস (জন্ম: ২ মার্চ ১৯৯৯) একজন স্পেনীয় পেশাদার ফুটবলার যিনি বার্সেলোনার হয়ে গোলরক্ষক হিসেবে খেলেন  পেনিয়ার ফুটবলার জীবনের হাতেখড়ি হয় স্থানীয় ক্লাব আলিকান্তে-এ। পরবর্তীতে তিনি পর্যায়ক্রমে ভিয়ারিয়াল ও বার্সেলোনার যুব প্রকল্পে যুক্ত ছিলেন। ২০১৮ সালে তিনি বার্সেলোনা আতলেতিক এর মাধ্যমে পেশাদার ফুটবলার জীবন শুরু করেন। ২০১৮ সাল থেকেই তিনি বার্সেলোনার মূল দলের স্কোয়াডে বিভিন্ন সময়ে ডাক পেয়েছেন। ২০২১-২২ মৌসুমের দ্বিতীয়ার্ধে তিনি তুরস্কের ক্লাব গালাতাসারায়-এ ধারে খেলেন। ২০২২-২৩ মৌসুমে তিনি দ্বিতীয় গোলরক্ষক হিসেবে বার্সেলোনা দলে যুক্ত হন।  পেনিয়া স্পেনের বয়সভিত্তিক অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলে খেলেছেন।   পরিসংখ্যান   ক্লাব   ক্লাবমৌসুমলিগকাপইউরোপীয়অন্যান্যমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলবার্সেলোনা আতলেতিক২০১৮–১৯২০০———২০০২০১৯–২০১৮০——৩০২১০২০২০–২১১২০——১০১৩০২০২১–২২৯০———৯০মোট৫৯০——৪০৬৩০গালাতাসারায় (ধারে)২০২১–২২৬০০০২০—৮০বার্সেলোনা২০২২–২৩০০০০০০০০০০সর্বমোট৬৫০০০২০৪০৭১০   সম্মাননা   ক্লাব   বার্সেলোনা  কোপা দেল রেই: ২০২০–২১  উয়েফা ইউথ লিগ: ২০১৭–১৮   আন্তর্জাতিক   স্পেন অনূর্ধ্ব-১৭  উয়েফা ইউরপিয়ান অনূর্ধ্ব-১৭ চ্যাম্পিয়নশিপ রানার আপ: ২০১৬   তথ্যসূত্র   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:আলিকান্তের ফুটবলার
__NOTOC__ ১৪২ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর পেক্তুমেইয়াস ও কুয়াদ্রাতুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৫ বছর; রোম প্রতিষ্ঠার বছর)। এই বছরকে ১৪২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৪২
সনি সিক্স হল ভারতের এমএসএম মালিকানাধীন এবং পরিচালিত একটি ভারতীয় ক্রীড়াভিত্তিক চ্যানেল। এছাড়াও তারা ভারতের জনপ্রিয় অন্যান্য দুটি চ্যানেল সনি এন্টারটেনমেন্ট টেলিভিশন (ভারত) এবং সেট ম্যাক্স এর মালিক। চ্যানেলটি যুব সমাজের উদ্দেশ্য করে নির্মাণ করা হয়। এটি ২০০৭ সালের এপ্রিল মাসে সর্ব প্রথম চালু করা হয়েছিল এবং ভারতে ১৪ তম ক্রীড়া চ্যানেল হিসেবে জায়গা পায়।  সনি সিক্স মূলত ক্রিকেট, পেশাদারী কুস্তি, মিশ্র মার্শাল আর্ট, রাগবি ইউনিয়ন, বাস্কেটবল, ফুটবল এবং ব্যাডমিন্টন খেলা সম্প্রচার করে থাকে।  তথ্যসূত্র  বিষয়শ্রেণী:ক্রীড়াভিত্তিক টেলিভিশন নেটওয়ার্ক বিষয়শ্রেণী:ভারতের স্পোর্টস টেলিভিশন চ্যানেল বিষয়শ্রেণী:সনি এন্টারটেইনমেন্ট টেলিভিশন বিষয়শ্রেণী:সনি পিকচার্স এন্টারটেইনমেন্ট বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সনি পিকচার্স নেটওয়ার্ক ইন্ডিয়া
মশলা চাল হল রান্না করা চাল, যেখানে মশলা যোগ করা হয়। এটি একটি স্বতন্ত্র স্বাদ প্রদান করে, যার প্রাথমিক উপাদান হল ঘি। মসলাযুক্ত চাল বিশেষ করে কেরালার মালাবার অঞ্চল, কর্ণাটকের তুলুনাদ অঞ্চল ও তামিলনাড়ুর মানুষের মধ্যে সাধারণভাবে প্রচলিত। এটি ভারত ও এশিয়ার অন্যান্য অংশেও কিছু ভিন্নতায় দেখা যায়। একে তুলুনাদ অঞ্চলে (উদুপি-ম্যাঙ্গালোর) 'নেইতা নুপ্পু' এবং তামিল ও মালায়ালামে 'নেইচোরু' বলা হয়।  বিষয়শ্রেণী:ভারতীয় চালের পদ বিষয়শ্রেণী:পাকিস্তানি চালের পদ বিষয়শ্রেণী:কেরল রন্ধনশৈলী
ওয়েস্ট ইন্ডিজ পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ম্যাচ খেলার জন্য নেদারল্যান্ডস সফর করে। সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। সিরিজের সবগুলো ম্যাচ আমস্টেলভেনের ফোলহার্ডিং রাপ আমস্টেলস ক্রিকেট মাঠে অনুষ্ঠিত হয়।  প্রাথমিকভাবে ২০২০ সালের জুন মাসে সিরিজটি আয়োজিত হওয়ার কথা ছিল। কিন্তু ২০২০ সালের ২২ এপ্রিল ওলন্দাজ সরকার কোভিড-১৯ মহামারির কারণে ২০২০ সালের ১ সেপ্টেম্বর পর্যন্ত অভ্যন্তরীণ সকল ক্রীড়া ও সাংস্কৃতিক অনুষ্ঠান বন্ধ ঘোষণা করে। ২০২২ সালের ফেব্রুয়ারি মাসে সফরের নতুন সূচি ঘোষিত হয়। এটি ছিল নেদারল্যান্ডসে ওয়েস্ট ইন্ডিজ দলের প্রথম আন্তর্জাতিক সফর।  সিরিজে ওয়েস্ট ইন্ডিজ ৩–০ ব্যবধানে জয়ী হয়।  দলীয় সদস্য    পিটার সেলার (অধি.)  আন্টোনিউস স্টাল  আর্যন দত্ত  ক্লেটন ফ্লয়েড  তেজ নিডমানুরু  ফিলিপ বোয়াসেভ্যাঁ  ফ্রেড ক্লাসেন  বাস ডে লেডা  বিক্রমজিত সিং (উই.)  ভিভিয়ান কিংমা  মুসা আহমেদ  ম্যাক্স ও'ডাউড  রায়ান ক্লাইন  লোগান ফন বেক  শারিজ আহমেদ  স্কট এডওয়ার্ডস (উই.) নিকোলাস পুরান (অধি.) (উই.)  শেই হোপ (সহ-অধি.) (উই.)  অ্যান্ডারসন ফিলিপ  আকিল হোসেন  আলজারি জোসেফ  কাইল মেয়ারস  কিসি কার্টি  জেডেন সিলস  ন্‌ক্রুমা বনার  ব্র্যান্ডন কিং  রভমান পাওয়েল  রোমারিও শেফার্ড  শামার ব্রুকস  শারমন লুইস  হেইডেন রশিদি ওয়ালশ নেদারল্যান্ডসে ভ্রমণের ভিসা লাভে বিলম্ব হওয়ায় রভমান পাওয়েল ও রোমারিও শেফার্ড ওয়েস্ট ইন্ডিজের হয়ে খেলতে অসমর্থ বলে গণ্য হন।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ ওয়েস্ট ইন্ডিয়ান ক্রিকেট বিষয়শ্রেণী:২০২২-এ ওলন্দাজ ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:নেদারল্যান্ডসে আন্তর্জাতিক ক্রিকেট সফর বিষয়শ্রেণী:ওয়েস্ট ইন্ডিজ ক্রিকেট দলের বিদেশ সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
সোভিয়েত ইউনিয়ন পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে প্রাক্তন রাষ্ট্র সোভিয়েত ইউনিয়ন-এর প্রতিনিধিত্ব করত।  ১৯৮০-৯০ পর্যন্ত সোভিয়েত ইউনিয়ন ইউরোপের অন্যতম সেরা হকি দল ছিল। তারা ১৯৮০ অলিম্পিকে ব্রোঞ্জপদক লাভ করেছিল এবং ১৯৮৬ বিশ্বকাপে চতুর্থ স্থান অধিকার করেছিল। 180px|right|thumb|সোভিয়েত ইউনিয়ন হকি দল, ১৯৮০ মস্কো অলিম্পিক  বহিঃসংযোগ Soviet Union field hockey team at 1980 Olympics at sports-references  বিষয়শ্রেণী:সোভিয়েত ইউনিয়নের জাতীয় ক্রীড়া দল বিষয়শ্রেণী:সোভিয়েত ইউনিয়নে ফিল্ড হকি বিষয়শ্রেণী:ইউরোপের পুরুষ জাতীয় ফিল্ড হকি দল বিষয়শ্রেণী:প্রাক্তন জাতীয় ফিল্ড হকি দল
ব্যবহার  thumb|মহাদেশীয় ইউরোপীয় শৈলীর বংশলতিকা Sigmund Christoph von Waldburg-Zeil-Trauchburg  The template displays a Continental European style family tree: "bottom up" or "top down". Entries are added using পূর্বপুরুষ ছক numbering.  পরামিতিসমূহ  {{Ahnentafel-chart  |1=subject  |2=father  |3=mother  |4=grandfather  ...  31=প্র-প্র-পিতামহী  }}  N.B. Although this template will create a table up to great-great-grandparents (পূর্বপুরুষ ছক 31) it will be wider than easily represented on most screens and/or printers so consider using  or  instead.  Optional parameters:  boxstyle_1=background-color:#fcc;  boxstyle_2=background-color:#fb9;  boxstyle_3=background-color:#ffc;  boxstyle_4=background-color:#bfc;  boxstyle_5=background-color:#9fe;   top_down= — inverses the "bottom up" template to be a "top down"  style_chart= — add style attritions to the table Style works on the entries on each line   style_1=style — eg. style_1=font-style: italic; font-weight:bold;  ....  style_31=style  উদাহরণ  {{chart top|collapsed=no|width=100%|Bottom up (default) third generation family tree (পূর্বপুরুষ ছক 7)}} {{পূর্বপুরুষ ছক-রেখাচিত্র |1=বিষয় |2=পিতা |3=মাতা |4=পিতামহ |5=পিতামহী |6=মাতামহ |7=মাতামহী }} {{chart bottom}}        {{chart top|collapsed=no|width=100%|Top down third generation family tree (পূর্বপুরুষ ছক 7}} {{পূর্বপুরুষ ছক-রেখাচিত্র |top_down=yes |boxstyle_1=background-color: #bfc; |boxstyle_2=background-color: #9fe; |boxstyle_3=background-color: #ffc; |1=বিষয় |2=পিতা |3=মাতা  |4=পিতামহ |5=পিতামহী |6=মাতামহ |7=মাতামহী }} {{chart bottom}}        {{chart top|collapsed=no|width=100%|Family tree with numbers (পূর্বপুরুষ ছক 31)}} {{পূর্বপুরুষ ছক-রেখাচিত্র |boxstyle_1=background-color: #bfc; |boxstyle_2=background-color: #9fe; |boxstyle_3=background-color: #ffc; |boxstyle_4=background-color: #fcc; |boxstyle_5=background-color: #fb9; |1=1.  |2=2. |3=3.  |4=4. |5=5. |6=6. |7=7. |8=8. |9=9. |10=10. |11=11. |12=12. |13=13. |14=14. |15=15. |16=16. |17=17. |18=18. |19=19. |20=20. |21=21. |22=22. |23=23. |24=24. |25=25. |26=26. |27=27. |28=28. |29=29. |30=30. |31=31. }} {{chart bottom}}   আরও দেখুন  Wikipedia:Family trees — for alternatives
কুইন্টি রোফেন (; জন্ম: ৮ সেপ্টেম্বর ২০০৫) হলেন একজন ওলন্দাজ তীরন্দাজ, যিনি নেদারল্যান্ডসের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  রোফেন নেদারল্যান্ডসের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন কুইন্টি রোফেন ২০০৫ সালের ৮ই সেপ্টেম্বর তারিখে নেদারল্যান্ডসের হর্স্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রোফেন নেদারল্যান্ডসের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২০টি ১০ পয়েন্ট অর্জন করে সর্বমোট ৬২৫ পয়েন্ট নিয়ে তিনি ৫৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১০ম স্থান অধিকারী অস্ট্রিয়ার এলিজাবেথ স্ট্রাকার মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে দীপিকা কুমারীর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ নারী তীরন্দাজ বিষয়শ্রেণী:নেদারল্যান্ডসের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
ক্রিস্টোফার প্যাট্রিক জেমস গ্রিন (জন্ম ১২ আগস্ট ১৯৭৩) একজন ব্রিটিশ কনজারভেটিভ পার্টির রাজনীতিবিদ যিনি ২০১৫ সাল থেকে বোল্টন ওয়েস্টের সংসদ সদস্য (এমপি) হিসেবে দায়িত্ব পালন করেছেন। তিনি ২০১৭ এবং ২০১৯ সালে আবার নির্বাচিত হন, উভয় সাধারণ নির্বাচনে তার সংখ্যাগরিষ্ঠতা এবং ভোটের ভাগ বৃদ্ধি করে।  আগস্ট ২০১৯ সালে, তিনি শিক্ষা বিভাগে সংসদীয় একান্ত সচিব হিসাবে নিযুক্ত হন। ২০১৯ সালের সাধারণ নির্বাচনের পর, তিনি ব্যারনেস ইভান্স, হাউস অফ লর্ডসের নেতা এবং লর্ড প্রিভি সিলের সংসদীয় ব্যক্তিগত সচিব হিসাবে নিযুক্ত হন। করোনভাইরাস বিধিনিষেধের বিষয়ে সরকারের দৃষ্টিভঙ্গির সাথে মতানৈক্যের কারণে তিনি ১৩ অক্টোবর ২০২০-এ এই পদ থেকে পদত্যাগ করেন। এবং এখন লকডাউন-সন্দেহজনক COVID রিকভারি গ্রুপের স্টিয়ারিং কমিটির সদস্য, রক্ষণশীল এমপিদের একটি গ্রুপ যারা যুক্তরাজ্য সরকারের বিরোধিতা করে ডিসেম্বর ২০২০ লকডাউন।  গ্রিন একজন প্রখর রানার, বোল্টন হসপিস, ফোর্টালিস – বোল্টনে মহিলাদের আশ্রয় – ডেরিয়ান হাউস চিলড্রেনস হসপিস এবং আরবান আউটরিচ-এর জন্য তহবিল সংগ্রহের জন্য ২০১৭, ২০১৮, ২০১৯ এবং ২০২১ লন্ডন ম্যারাথনে অংশ নিয়েছিলেন।   তথ্যসূত্র   বহিঃসংযোগ  বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:বোল্টন পশ্চিমের যুক্তরাজ্যের সংসদ সদস্য বিষয়শ্রেণী:ব্রিটিশ ইউরোপীয় বিচ্ছিন্নতাবাদী
নাথিং ফোন (২এ) এবং নাথিং ফোন (২এ) প্লাস হলো নাথিং এর অ্যান্ড্রয়েড স্মার্টফোন। ভিত্তি মডেলটি ৫ মার্চ ২০২৪  তারিখে ঘোষণা করা হয়েছিল এবং ১২ মার্চ ২০২৪ তারিখে মুক্তি পায়। নোথিং ফোন ২এ মুক্তির প্রথম দিনেই ১০০,০০০ অনুলিপি বিক্রির রেকর্ড ছাড়িয়ে গেছে।   নাথিং ফোন (২এ) এবং নাথিং ফোন (২এ) প্লাসের মধ্যে প্রধান পার্থক্য হল তাদের রঙের বিকল্প, চিপসেট, চার্জিং পাওয়ার এবং সামনের ক্যামেরা।    ইতিহাস  নাথিং ফোন ২এ প্রথম ঘোষণা করা হয় ৫ মার্চ ২০২৪-এ এবং বাজারে উন্মোচন করা হয় ১২ মার্চ ২০২৪-এ। এটি কোম্পানির Phone সিরিজের একটি মধ্যম মানের স্মার্টফোন, যা মূলত বাজেট–বান্ধব ব্যবহারকারীদের জন্য তৈরি করা হয়। ডিভাইসটিতে MediaTek Dimensity 7200 Pro চিপসেট, ৫,০০০ মিলিঅ্যাম্পিয়ার–ঘণ্টা ব্যাটারি এবং বিশেষ Glyph LED ডিজাইন যুক্ত করা হয়েছে।   স্পেসিফিকেশন  বৈশিষ্ট্যবিবরণউন্মোচনের তারিখ৫ মার্চ ২০২৪বাজারে প্রকাশ১২ মার্চ ২০২৪অপারেটিং সিস্টেমঅ্যান্ড্রয়েড ১৪ (নাথিং ওএস ২.৫ সহ)প্রসেসরমিডিয়াটেক ডাইমেনসিটি ৭২০০ প্রোর‌্যাম৮ জিবি / ১২ জিবিঅভ্যন্তরীণ স্টোরেজ১২৮ জিবি / ২৫৬ জিবিপ্রদর্শন (ডিসপ্লে)৬.৭-ইঞ্চি অ্যামোলেড, ১২০ হার্টজ রিফ্রেশ রেটপেছনের ক্যামেরাদ্বৈত ক্যামেরা – ৫০ মেগাপিক্সেল প্রধান + ৫০ মেগাপিক্সেল আল্ট্রা-ওয়াইডসামনের ক্যামেরা৩২ মেগাপিক্সেলব্যাটারি৫০০০ মিলিঅ্যাম্পিয়ার-ঘণ্টা, ৪৫ ওয়াট দ্রুত চার্জিং সুবিধাবিশেষ বৈশিষ্ট্যগ্লিফ (Glyph) এলইডি লাইট ডিজাইন   ডিসপ্লে  নাথিং ফোন ২এ -তে রয়েছে ৬.৭-ইঞ্চি অ্যামোলেড (AMOLED) স্ক্রিন। এটির রেজোলিউশন ২৪১২ × ১০৮৪ পিক্সেল (ফুল এইচডি+), অনুপাত ২০:৯ এবং প্রায় ৩৯৫ পিপিআই পিক্সেল ঘনত্ব রয়েছে। ডিসপ্লেটি ১২০ হার্টজ রিফ্রেশ রেট সমর্থন করে এবং সর্বোচ্চ ১৩০০ নিট পর্যন্ত উজ্জ্বলতা প্রদর্শন করতে সক্ষম। এছাড়া স্ক্রিনে কর্নিং গরিলা গ্লাস ৫ সুরক্ষা ব্যবহার করা হয়েছে।   তথ্যসূত্র   বিষয়শ্রেণী:২০২৪-এ প্রবর্তিত মোবাইল ফোন বিষয়শ্রেণী:নাথিং স্মার্টফোন বিষয়শ্রেণী:একাধিক পিছনের ক্যামেরা সহ মোবাইল ফোন বিষয়শ্রেণী:৪কে ভিডিও রেকর্ডিং সহ মোবাইল ফোন
অমর মল্লিক (মে ১৮৯৯ - আগস্ট ১৯৭২) একজন বাঙালি অভিনেতা এবং পরিচালক ছিলেন।   কর্মজীবন   মল্লিক ১৯৮৯ সালে ব্রিটিশ ভারতের কলকাতায় জন্মগ্রহণ করেছিলেন। যদিও তিনি পেশায় সিভিল ইঞ্জিনিয়ার ছিলেন তবে চলচ্চিত্রের প্রতি অনুরাগী ছিলেন। তিনি ১৯৩৩ সালে নিউ থিয়েটার্স গ্রুপে যোগ দিয়েছিলেন এবং প্রেমাঙ্কুর অতর্থীর সাথে কাজ করেছিলেন। তিনি বেশ কয়েকটি বাংলা এবং হিন্দি ছবিতে অভিনয় করেছিলেন সাধারণত পার্শ্ব চরিত্রে অভিনয় করে। মল্লিক তার নিজের অমর মল্লিক প্রোডাকশন তৈরি করেছিলেন এবং পরিচালক হিসেবে জনপ্রিয়তা লাভ করেন। তিনি অভিনেত্রী ভারতী দেবীকে বিয়ে করেছিলেন।    চলচ্চিত্র    চোরাকাঁটা  দেনা পাওনা  সন্দিগ্ধ  পুনর্জন্ম (১৯৩২)  ভাগ্য চক্র (১৯৩৫)  চিরকুমার সভা  কপালকুন্ডলা  দেবদাস  অবশেষে  করদপতি  গৃহদাহ  মুক্তি  সাথী (১৯৩৮)  সন্ধ্যা  হারজিৎ (১৯৪০ চলচ্চিত্র)  শেষ রক্ষা  বিরাজ বৌ  স্বামী বিবেকানন্দ (১৯৫৫ চলচ্চিত্র)  সমাপ্তি  দুর্গেশনন্দিনী  ছেলে কার  শাপমোচন  লৌহ কপাট  পরশ পাথর  চাওয়া পাওয়া (১৯৫৯ চলচ্চিত্র)  শশী বাবুর সংসার  মৃতের মর্ত্যে আগমন  পারসোনাল অ্যাসিস্ট্যান্ট  প্রবেশ নিষেধ  কাঠিন মায়া  কাঁচের স্বর্গা  শুধু একটি বছর  উত্তর পুরুষ  সপ্তপদী   তথ্যসূত্র    বহিঃসংযোগ     বিষয়শ্রেণী:১৮৯৯-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:কলকাতার চলচ্চিত্র পরিচালক বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাংলা ভাষার চলচ্চিত্র পরিচালক বিষয়শ্রেণী:বাঙালি চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাঙালি ব্যক্তি বিষয়শ্রেণী:পশ্চিমবঙ্গের চলচ্চিত্র পরিচালক
কাছের মানুষ পথিকৃৎ বসু পরিচালিত ২০২২ সালের একটি বাংলা চলচ্চিত্র, ছবিতে সঙ্গীত দিয়েছেন নিলায়ন চট্টোপাধ্যায়। দেব তার প্রোডাকশন হাউস দেব এন্টারটেনমেন্ট ভেঞ্চার্স লিমিটেড এর ব্যানারে ছবিটি প্রযোজনা করেছেন এবং এতে প্রধান চরিত্রে অভিনয়ও করেছেন সঙ্গে রয়েছেন প্রসেনজিৎ চট্টোপাধ্যায় এবং ইশা সাহা। দেব প্রসেনজিৎ চট্টোপাধ্যায় এতে প্রথমবার এক সাথে অভিনয় করেছেন।  ৩০ সেপ্টেম্বর দূর্গা পূজা উপলক্ষে ছবিটি প্রেক্ষাগৃহে মুক্তি পায়।   পটভূমি  কুন্তল আত্মঘাতী বিষন্নতায় ভুগছে কারণ সে মেনে নিতে পারছে না যে সে তার ভাইয়ের মৃত্যুর জন্য এবং তার মায়ের পক্ষাঘাতের জন্য দায়ী। তাকে রেললাইনের পাশ থেকে উদ্ধার করে সুদর্শন, এক অদ্ভুত মানুষ, যে একটি নীতি তৈরি করে যেখানে যদি পলিসি-ধারী দুর্ঘটনায় মারা যায়, তবে মনোনীত ব্যক্তি বিশাল অঙ্কের অর্থ পায়। সুদর্শন প্রস্তাব দেয় যে কুন্তল পলিসি-ধারী হোক এবং সুদর্শন নিজেই মনোনীত ব্যক্তি হোক, যাতে কুন্তলের আত্মহত্যার পর সুদর্শন কুন্তলের মায়ের যত্ন নেবে এবং তার বোন কুসুমের অস্ত্রোপচারের জন্য পলিসি থেকে প্রাপ্ত অর্থ দিয়ে খরচ বহন করবে। প্রথমে কুন্তল রাজি হলেও, সে আত্মহত্যা করতে পারে না কারণ সে আলোর প্রেমে পড়ে, যে পরে জানা যায়, সুদর্শনের বোন। এরপর সুদর্শন কুন্তলকে হত্যা করতে মরিয়া হয়ে ওঠে যাতে তার মরণাপন্ন বোনের চিকিৎসার খরচ চালাতে পারে। এর ফলে কুন্তল ও সুদর্শনের মধ্যে জীবন-মৃত্যুর এক খেলা শুরু হয়।   অভিনয়শিল্পী    দেব - কুন্তল   প্রসেনজিৎ চট্টোপাধ্যায় - সুদর্শন   ইশা সাহা - আলো   সুস্মিতা চক্রবর্তী - আশা  তুলিকা বসু  রঞ্জিত মল্লিক - শিল্পপতি বিকাশ সেনগুপ্ত, অতিথি শিল্পী  স্থানীয় নেতা সাদেক আলীর ভূমিকায় সঞ্জীব সরকার  সঙ্গীত   সঙ্গীতের তালিকা না. শিরোনাম গায়ক দৈর্ঘ্য ১. "কি বন্ধু" অমিত কুমার, শান 3:10 ২. "চুম্বক সোম" উষা উথুপ 3:00 ৩. "মুক্তি দাও" সোনু নিগম 4:10 ৪. "টাকা লাগে" প্রাঞ্জল বিশ্বাস 3:25 ৫. "কে বোলে মানুষ মোর" কুঠি মনসুর, পার্বতী বাউল 5:58 মোট দৈর্ঘ্য: 19:43   মুক্তি  চলচ্চিত্রটি ২০২২ সালের ৩০ সেপ্টেম্বর দূর্গা পূজার ঠিক আগে মুক্তি পায় ।   তথ্যসূত্র    বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:পথিকৃৎ বসু পরিচালিত চলচ্চিত্র